**Аджикабул** (әз. *Hacıqabul*; 1939-2000 жж. -Кази-Магомед (азерб. Qazıməmməd)) — Әзірбайжанның Аджикабул облысының әкімшілік орталығы. Аджыгабул-темір жол және автомобиль торабы. Ол Ширван жазығының шығыс бөлігінде өзі аттас көлдің жағасында орналасқан. Аджикабул (әзірбайжанша нұсқасында - Хаджигабул) өте жылы және жазы ылғалды. Айналасында жартылай шөлейт ландшафтар басым.

Этимология
----------

Жергілікті тұрғындардың айтуынша, бұл атау қажы және габул (қабылдау) сөздерінен шыққан, ал атаудың өзі қажылық жасаған адамдарды мұнда қарсы алып аса құрметтейтінін білдіреді.

Тарихы
------

1859 жылы Аджи-Кабул пошта станциясы қазіргі Аджикабул қаласының аумағында жұмыс істей бастады.

Аджикабул ауылы Азербайжан КСР-нің Қарасу ауданының құрамына кірді. Кейін аудан таратылып, ауыл Али-Байрамлы ауданының құрамына енді.

1934 жылы Аджикабул ауылына ауыл мәртебесі берілді, ал 1938 жылы қала мәртебесіне ие болды. 1939 жылы 24 қаңтарда Дағыстандағы революционер Қази-Магомед Агасиевтің құрметіне Қази-Магомед есімі берілді, дәл сол күні Қази-Магомед ауданы құрылып өзі аудан орталығы боды. 1959 жылы 4 желтоқсанда Қази-Магомед ауданы таратылды.

1961 жылғы әкімшілік бөлініске сәйкес, Қази-Магомед қаласы Әзірбайжан КСР Али-Байрамалин ауданы Қази-Магомед қалалық кеңесінің құрамында болды, ал 1963 жылы 4 қаңтарда Қази-Магомед қалалық кеңесі Али Байрамлы қаласына бағынады. 1990 жылы 24 сәуірде Аджикабул ауданы құрылып орталығы Қази-Магомед қаласы болды.

1999 жылы Әзірбайжанда әкімшілік реформа жүргізіліп, Қази-Магомед әкімшілік-аумақтық округінің ішінде Аджикабул ауданының Кази-Магомед муниципалитеті құрылды.

2000 жылдың 5 шілде айында Қази-Магомед қаласына тарихи атауы Аджикабул қайтарылды.

Географиясы
-----------

Аджикабул Ширван даласында, өзі аттас көлден алыс емес жерде орналасқан.
Қала Әзірбайжанның астанасы Бакуден 115 км қашықтықта.

Аджикабул қаласы - маңызды көлік торабы. Қала арқылы халықаралық маңызы бар жолдар Баку-Тауз-Грузия, Аджикабул-Ширван-Бахрамтепе-Горадиз-Зангелан-Армения, республикалық маңызы бар Аджикабул - Ширван - Сальяны автожолы, Аджикабул-Ширван, Баку-Тбилиси темір жолдары бар. Теміржол вокзалы және жылжымалы вагон депосы бар. 
Қала арқылы Моздок -Қази-Магомед және Қази-Магомед -Астара газ құбырлары өтеді. Аджикабул теңіз деңгейінде орналасқан.

Халқы
-----

Жылдар бойынша халық саны| 1859 | 1923 | 1926 | 1939 | 1959 | 1970 | 1979 | 1989 | 1999 | 2009 | 2016 |
| --- | --- | --- | --- | --- | --- | --- | --- | --- | --- | --- |
| 13 | 1 120 | 1 889 | 6 358 | 12 238 | 14 868 | 19 066 | 21 504 | 22 350 | 25 052 | 26 800 |
|

Қалада негізінен әзербайжандар тұрады.

Инфрақұрылым және экономикасы
-----------------------------

1979 жылы Қази-Магомед қаласында Қази-Магомед балық өсіру фабрикасы, вагон депосы, жергілікті өндірістік кешендері, механикаландырылған карьер, машина және мелиорациялық станция, 4 он жылдық, 3 сегіз жылдық мектеп, мәдениет үйі, клуб, 2 кітапхана, кинотеатр, 2 аурухана жұмыс істеді. 2 емхана, 2 питомник, балабақша жұмыс істеді.

Атақты тұлғалары
----------------

* Борис Михайлович Литвинчук -авиация полковнигі, Кеңес Одағының Батыры (1944).
* Эльза Имамеддин қызы Ибрагимова -сазгер, Әзірбайжанның халық әртісі (2008).

Дереккөздер
-----------

1. ↑  Энциклопедический словарь топонимики Азербайджана :в 2 т./под ред. Р. Алиевой.-Баку:Шарк-Гарб, 2007.-Т. 1.—С. 313.
2. ↑  Административное деление Азербайджанской ССР на 1 января 1961 года. - Баку: Азернешр, 1961
3. ↑  Административное деление Азербайджанской ССР на 1 января 1977 года. -Баку: Азернешр, 1979. -215 с. Архивная копия от 27 ноября 2018 на Wayback Machine
4. ↑  «О территориях муниципалитетов» : Азербайджанская Республика -Баку, 1999.
5. ↑  Газымәммәд // Азербайджанская советская энциклопедия: в 10 томах = Азәрбајҹан Совет Енсиклопедијасы (азерб.) / Ҹ.Гулијевин редаксијасы илә.-Б.:АСЕ-нын баш редаксијасы.-Т.2.-С.577.